अब खाताधारकों को राहत नहीं दे सकेंगे निजी बैंक
सेलरी अकाउंट हो या सेविंग गैर राष्ट्रीयकृत बैंकों से चार्ज के रूप में मिलने वाली राहत अब खाताधारकों को नहीं मिलेगी। यह छूट थी कि खाताधारक महीने में जितनी बार चाहे उतनी बार कैश जमा करने के साथ निकाल सकता था।
अब इस पर बंदिश लगा दी गई है। कोई भी खाताधारक एक माह में बिना किसी चार्ज के लिए 4 बार बैंक की सेवा ले सकते हैं। इससे अधिक बार उपयोग किया तो उन्हें कई तरह के चार्ज बैंक को देने होंगे। जो बैंक खुद खाता से वसूल लेंगे। चार्ज वसूलने की प्रक्रिया शुरू हो गई है। जबकि राष्ट्रीयकृत बैंकों का कहना है कि यह पहले से लागू है, शेष पेज|13
जबकि गैर राष्ट्रीयकृत बैंकों की मानंे तो कोई नया नहीं है।
नए-नए बैंकिंग सुविधा देने शहर में आने वाले बैंकों की ओर से प्रारंभ में ढेर सारी सहूलियतें दी जाती हैं। ऐसा अपने शहर के निजी बैंकों ने भी किया है। एक्सिस बैंक हो चाहे आईसीआईसीआई या फिर एचडीपीएफसी हो या फिर आईडीबीआई। सभी ने अपनी-अपनी शाख बढ़ाने के लिए उनके यहां खाता खुलवाने वालों को किसी न किसी चार्ज से मुक्त रखा गया है। यहां तक कि अगर कोई कंपनी अपने कर्मचारियों का सेलरी अकाउंट खुलवाती है या फिर सेल्फ में कोई सेविंग। एसएमएस चार्ज फ्री, ट्रांजेक्शन शुल्क नहीं लगना, चेक बुक अथवा अन्य जरूरी सुविधाएं या फिर कैश डिपाजिट अथवा क्रेडिट की ही बात क्यों न हो। सबको अपने होम ब्रांच में राहत मिलती थी।
कैशलेस इकोनॉमी को बढ़ावा देने किया गया: बैंकिंग से जुड़े लोगों की मानें तो सरकार ने कैशलेस इकोनॉमी को बढ़ावा देने के लिए कैश निकालने व जमा करने पर यह नियम लागू किए हैं। इसके तहत न सिर्फ अपने खाते से कैश के लेन देन बल्कि थर्ड पार्टी के कैश जमा करने पर भी 150 रुपए कैश हंैडलिंग चार्ज के अलावा सर्विस टेक्स व सेस लगेगा। हालांकि इस नियम के दायरे में सिर्फ सेविंग व सैलरी अकाउंट होल्डर ही जाएंगे।
राष्ट्रीयकृत बैंकों में पहले से लागू है यह नियम
कोई गाइड लाइन नहीं चार्ज पहले से तय रहता है
एटीएम के उपयोग की लिमिट दी गई है। इसके बाद चार्ज करते है। लेकिन स्वयं के खाते से राशि निकालने अथवा जमा करने हैंडलिंग चार्ज नहीं है। अंदर बैंक की सेवा लेने पर यह चार्ज पहले से तय है। -आर कुमार, प्रबंधक, आईडीबीआई
राष्ट्रीयकृत बैंक खासकर एसबीआई में यह नियम पहले से लागू है। खाते में कितने भी राशि जमा करें चार्ज नहीं लगता। निकालने पर चार्ज वसूला जाता है। निजी बैंकों में यह नियम लागू है या नहीं इस संबंध में वे ही बता सकते हैं। -पी बोस, क्षेत्रीय प्रबंधक, एसबीआई
इस प्रकार होगा कैश हंैडलिंग चार्ज
माह में 4 बार कैश जमा करने व निकालने पर खाताधारक को कोई चार्ज नहीं लगेगा। लेकिन पांचवें बार ट्रांजेक्शन करने पर 150 रुपए कैश हैंडलिंग चार के साथ सर्विस टैक्स व सेस मिलाकर कुल 173 रुपए अतिरिक्त देने होंगे।
कोई भी व्यक्ति अपने होम बैंक अकाउंट में 2 लाख तक कैश ही एक माह में जमा कर सकता है।
दो लाख से अधिक जमा करने पर पांच रुपए प्रति हजार, 150 रुपए कैश हैंडलिंग चार्ज, सर्विस टेक्स व सेस अलग से लगेगा। अहम बात यह कि दो लाख के बाद अगर 10 हजार रुपए भी अतिरिक्त जमा कराए तो उस पर भी 150 रुपए कैश हैंडलिंग चार्ज, सर्विस टेक्स, सेस व पांच रुपए प्रति हजार रुपए शुल्क बैंक वसूल करेंगे।
नॉन होम ब्रांच में एक दिन में अधिकतम 25 हजार रुपए कराए जा सकते हैं। इससे अधिक जमा करने पर पांच रुपए प्रति हजार के अलावा 150 रुपए, सर्विस टेक्स व सेस चार्ज के रूप में बैंक लेंगे।
थर्ड पार्टी को कैश लेन देन एक दिन में अधिकतम 25 हजार रुपए किया जा सकता है। इस पर भी 150 रुपए सर्विस टैक्स व सेस अलग से लगेगा। 25 हजार से अधिक कैश ट्रांजेक्शन करने की अनुमति नहीं होगी।
बंदिश
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva